ประกาศคณะกรรมการควบคุมการขนส่งทางบกกลาง ฉบับที่ 1708 (พ.ศ. 2549) เรื่อง กำหนด (ปรับปรุง) แก้ไขรายละเอียดเส้นทางสำหรับการขนส่งประจำทางด้วยรถโดยสาร หมวด 3 สายที่ 632 นครสวรรค์-ซับสมอทอด

ประกาศคณะกรรมการควบคุมการขนส่งทางบกกลาง
ประกาศคณะกรรมการควบคุมการขนส่งทางบกกลาง
ฉบับที่
๑๗๐๘ (พ.ศ. ๒๕๔๙)
เรื่อง
กำหนด (ปรับปรุง) แก้ไขรายละเอียดเส้นทางสำหรับการขนส่งประจำทางด้วยรถโดยสาร
หมวด
๓ สายที่ ๖๓๒ นครสวรรค์-ซับสมอทอด[๑]
 

ตามที่ได้มีประกาศคณะกรรมการควบคุมการขนส่งทางบกกลาง
ฉบับที่ ๒๓๗ (พ.ศ. ๒๕๒๖) ประกาศ ณ วันที่ ๑๒ กันยายน ๒๕๒๖ กำหนด (ปรับปรุง) รายละเอียดเส้นทางสำหรับการขนส่งประจำทางด้วยรถโดยสาร
หมวด ๔ จังหวัดนครสวรรค์ สายที่ ๑๐๙๔ (ข) นครสวรรค์-วังพิกุล เป็น หมวด ๓ สายที่ ๖๓๒
นครสวรรค์-ซับสมอทอด นั้น

คณะกรรมการควบคุมการขนส่งทางบกกลาง เห็นสมควรให้ปรับปรุงแก้ไขรายละเอียดเส้นทางดังกล่าว
ให้ถูกต้องตามข้อเท็จจริงในปัจจุบัน

ฉะนั้น อาศัยอำนาจตามความในมาตรา ๑๙ (๒) แห่งพระราชบัญญัติการขนส่งทางบก
พ.ศ. ๒๕๒๒ ประกอบกับมติคณะกรรมการควบคุมการขนส่งทางบกกลางที่ได้รับอนุมัติในหลักการไว้แล้ว
ในการประชุมครั้งที่ ๑๕/๒๕๓๙ เมื่อวันที่ ๑๖ กรกฎาคม ๒๕๓๙ จึงให้กำหนด (ปรับปรุง) แก้ไขรายละเอียดเส้นทางสำหรับการขนส่งประจำทางด้วยรถโดยสาร
หมวด ๓ สายที่ ๖๓๒ นครสวรรค์-ซับสมอทอด โดยให้ใช้รายละเอียดเส้นทาง ดังต่อไปนี้

สายที่
๖๓๒ นครสวรรค์-ซับสมอทอด
เริ่มต้นจากสถานีขนส่งผู้โดยสารจังหวัดนครสวรรค์ ไปตามทางหลวงแผ่นดินหมายเลข
๑ ถึงค่ายจิระประวัติ แยกซ้ายไปตามทางหลวงแผ่นดินหมายเลข ๓๐๐๔ ผ่านบ้านหัวพลวง อำเภอท่าตะโก
อำเภอไพศาลี บ้านเขาใหญ่ บ้านวังพิกุล บ้านโป่งบุญเจริญ บ้านห้วยทราย บ้านซับไม้แดง
ไปสุดเส้นทาง ณ สถานที่จอดรถโดยสารประจำทางบ้านซับสมอทอด


ประกาศ
ณ วันที่ ๗ กันยายน พ.ศ. ๒๕๔๙
คำรบลักขิ์
สุรัสวดี
รองปลัดกระทรวงคมนาคม
หัวหน้ากลุ่มภารกิจด้านการขนส่ง
ประธานกรรมการควบคุมการขนส่งทางบกกลาง















































นันทนา/ผู้จัดทำ
๑๘ ตุลาคม ๒๕๔๙

[๑]
ราชกิจจานุเบกษา เล่ม ๑๒๓/ตอนที่ ๑๐๖ ง/หน้า ๑๑๗/๑๒ ตุลาคม ๒๕๔๙